ছত্তিশগড়ে এনকাউন্টারে খতম ১০ মাওবাদী

ওয়েব ডেস্ক: বৃহস্পতিবার বড়সড় সাফল্য পেল নিরাপত্তা বাহিনী। ছত্তিসগড়ে মাওবাদী (10 Maoists Killed Encounter) বিরোধী অভিযানে নেমেছিল নিরাপত্তা বাহিনীর। ছত্তিগড়ের গড়িয়াবন্দে (Chhattisgarh Gariaband) এনকাউন্টারে খতম ১০ মাওবাদী। নিহত মাওবাদীদের সেন্ট্রাল কমিটির সদস্য মনোজ ওরফে মোদেম বালকৃষ্ণ। তাঁর মাথার দাম ছিল ১ কোটি টাকা। এ ছাড়া নিরাপত্তা বাহিনীর সঙ্গে গুলির লড়াইয়ে আরও অন্তত ৯ জন মাওবাদী সদস্য নিহত হয়েছেন বলে জানা গিয়েছে। মোদেম বালকৃষ্ণর মৃত্যুকে মাও বিরোধী অভিযানের বড়সড় সাফল্য বলেই মনে করছেন গোয়েন্দারা।

এই অভিযান নিয়ে নিরাপত্তা বাহিনী জানিয়েছে, বুধবার গোয়েন্দাদের তথ্যের ভিত্তিতে অভিযান শুরু হয়। সেখানে মোদেম বালকৃষ্ণ সহ ১০ জন মাওবাদীকে নিকেশ করা হয়। গড়িয়াবন্দের একটি প্রত্যন্ত এলাকায় মাওবাদীদের সঙ্গে নিরাপত্তা বাহিনীর সংঘর্ষ হয়। নিরাপত্তা বাহিনীর পক্ষ থেকে জানানো হয়েছে, অভিযান শেষ হওয়ার পরে, যাচাই করে আলাদা ভাবে বিস্তারিত তথ্য জানানো হবে। কেন্দ্রীয় স্বরাষ্ট্রমন্ত্রী অমিত শাহ চরম হুঁশিয়ারি দিয়েছিলেন। নকশালমুক্ত দেশ গড়ার আশ্বাস দেন। সেই মোতাবেক ঘন ঘন অপারেশন চলতে থাকে। চলতি বছরই অনেক মাও নেতা আত্মসমর্পণও করেছে।

অন্য খবর দেখুন